126 
( 1900 .) 
Hest og Vogn og flyttede sig ikke afvejen, førend det var ganske 
nødvendigt. 14de Oktober saa R. Olsen paa samme Sted i Skoven, 
og kun dér, vel omtrent 200 eller 300 Nøddekriger; de hakkede i 
den opkjørte Vej eller ved Roden af Træerne; hvad de søgte, kunde 
man ikke opdage; kun var det ikke Bog eller Agern; Skoven var 
af ældre Bøgetræer med ganske faa Navr- og Hasselbuske. Nogle 
faa bleve skudte, ligeledes nogle den 16de; alle de dræbte vare 
unge Fugle, der endnu paa Siderne af Halsen og paa den nederste 
Del af Ryggen havde Fjer af Ungedragten. (R. Olsen.) 
Ved Næsbyhohn, S. for Sorø, bleve tre skudte af Skovrider 
Danckert 5te Oktober; en Han blev skudt samme Sted den 14de, 
to Hanner ligeledes den 15de. (R. Hørring.) 
I Nærheden af Refsnæs Fyr, N.V. for Kallundborg, opholdt 
sig omtrent 20 fra Midten af September til Slutningen af Oktober. 
(P. C. J e n s e n.) 
I Brændemose Skov, N.V. for Kallundborg, skød O. Lund to 
den 30te September. (O. Lund.) 
Ved Marienborg paa Møen, S.V. for Stege, blev en Han skudt 
af Grev Moltke 13de Oktober. (R. Hørring.) 
Ved Harbølle Fyr, paa Sydkysten af Møen, indfandt Nødde¬ 
kriger sig i temmelig stort Tal sidst i Oktober. (A. J. Olsen.) 
Ved Orehoved paa Nordspidsen af Falster saa R. Olsen 7 i 
Flok i Slutningen af Oktober, vist den 22de; de havde sat sig i 
en Have, men fløj derfra over mod Lymose Skov. 
I Lymose Skov ved Orehoved saa Skovrider Wilhjelm en en¬ 
kelt, siddende paa Knappen af en Flagstang, en Dag i den sidste 
Del af Oktober. 
I Vaalse Vesterskov, V. for Orehoved, blev en skudt i Tiden 
mellem 14de og 18de Oktober, og senere ere enkelte sete der. 
I Alslev Skov, S. for Orehoved, hørte Skovrider Wilhjelm en 
Nøddekrige den 18de Januar 1901. (R. Olsen.) 
Ved Hestehoved Fyr, paa Falsters Østkyst, fandtes en død den 
30te Oktober; den maa dog være falden tidligere. Den indsendtes 
til Zoologisk Museum. (P. Mortensen.) 
